Case ID: 1158360
Sentence 1: Bakı Apellyasiya Məhkəməsinin Cinayət kollegiyasının xx xxxxxx 2018-ci il tarixli qərarından məhkum X1 kassasiya şikayəti verərək həmin qərarın ləğv edilməsini və barəsində daha yüngül cəzanın təyin edilməsi, məhkum X4 kassasiya şikayəti verərək qərarın ləğv edilməsini və barəsində daha yüngül cəzanın təyin edilməsi və məhkum X3 müdafiəçisi Müdafiəçi kassasiya şikayəti verərək məhkum X3 əməlində CM-nin 182.2.1, 182.2.2. və 182.2.4-cü maddələri ilə cinayət tərkibinin olmaması əsası ilə bəraət verilməsi, onun dələduzluq əməlinin CM-nin 178.2.1-ci maddəsi ixtisaslaşdırılmış əməlini CM-nin 178.1-ci maddəsinə tövsif edilməsi və həmin əməli CM-nin 178.2.4-cü maddəsi ilə tam əhatə olunduğundan hüquqlarını müdafiə etdiyi şəxsin ümumilikdə dələduzluq əməlini CMnin 178.2.4-cü maddəsi ilə tövsif edilməsi, həmin maddə əsasında ona cərimə və ya azadlığın məhdudlaşdırılması cəzasının təyin edilməsi, yaxud da təyin ediləcək azadlıqdan məhrum etmə cəzasının CM-nin 70-ci maddəsinə əsasən şərti olaraq tətbiq edilməsi barədə qərar qəbul edilməsini xahiş etmişlər.Kassasiya şikayətlərinin dəlilləri: Məhkum X1 kassasiya şikayətini onunla əsaslandırmışdır ki, həm ibtidai araşdırma orqanı, həm də işə baxan məhkəmələr işin faktiki hallarına düzgün qiymət verməmiş, Azərbaycan Respublikası Cinayət-Prosessual Məcəlləsinin (bundan sonra mətndə CPMnin) 143, 144, 145 və 146-cı maddələrinin tələbləri pozularaq işin halları tam, hərtərəfli və obyektiv yoxlanılmamış, zərərşəkmiş şəxsin ziddiyət təşkil edən və yalan ifadələrinə görə o, ittiham olunmuşdur.